Sklep Skupnega odbora EGP

št. 115/98

z dne 18. decembra 1998

o spremembi Priloge II (Tehnični predpisi, standardi, preskušanje in certificiranje) k Sporazumu EGP

SKUPNI ODBOR EGP JE -

ob upoštevanju Sporazuma o Evropskem gospodarskem prostoru, spremenjenega s Protokolom o prilagoditvi Sporazuma o Evropskem gospodarskem prostoru, v nadaljnjem besedilu "Sporazum", in zlasti člena 98 Sporazuma,

ker je bila Priloga II k Sporazumu spremenjena s Sklepom Skupnega odbora EGS št. 63/98 z dne 4. julija 1998 [1];

ker je treba Odločbo Komisije 97/520/ES z dne 9. julija 1997 o skupnem tehničnem predpisu za priključitvene zahteve za vmesnik terminalske opreme za povezavo z digitalnimi zakupljenimi vodi ONP za prenosno hitrost 2048 kbit/s in za nestrukturirane signale (Sprememba 1) [2] vključiti v Sporazum;

ker je treba Odločbo Komisije 97/521/ES z dne 9. julija 1997 o skupnem tehničnem predpisu za priključitvene zahteve za vmesnik terminalske opreme za povezavo z digitalnimi zakupljenimi vodi ONP za prenosno hitrost 2048 kbit/s in za strukturirane signale [3] vključiti v Sporazum;

ker je treba Odločbo Komisije 97/522/ES z dne 9. julija 1997 o skupnem tehničnem predpisu za priključitvene zahteve za vmesnik terminalske opreme za povezavo z digitalnimi zakupljenimi vodi ONP za prenosno hitrost 64 kbit/s brez omejitev za prenašane signale (Sprememba 1) [4] vključiti v Sporazum;

ker je treba Odločb Komisije 97/520/ES, ki z 10. julijem 1998 razveljavi Odločbo Komisije 94/470/ES o skupnem tehničnem predpisu za priključitvene zahteve za vmesnik terminalske opreme za povezavo z digitalnimi zakupljenimi vodi ONP za prenosno hitrost 2048 kbit/s in za nestrukturirane signale, vključiti v Sporazum, in ki jo je zaradi tega treba razveljaviti po Sporazumu;

ker je treba Odločbo Komisije 97/522/ES, ki z 10. julijem 1998 razveljavi Odločbo Komisije 94/821/ES o skupnem tehničnem predpisu za zahteve pri uporabi telefonije za priključitvene zahteve za vmesnik terminalske opreme za povezavo z digitalnimi zakupljenimi vodi ONP za prenosno hitrost 64 kbit/s in za nestrukturirane signale, vključiti v Sporazum, in ki jo je zaradi tega treba razveljaviti po Sporazumu -

SKLENIL:

Člen 1

Za točko 4x se vstavijo naslednje točke (Odločba Komisije 97/529/ES) v poglavju XVIII Priloge II k Sporazumu:

"4y. 397 D 0520: Odločba Komisije 97/520/ES z dne 9. julija 1997 o skupnem tehničnem predpisu za priključitvene zahteve za vmesnik terminalske opreme za povezavo z digitalnimi zakupljenimi vodi ONP za prenosno hitrost 2048 kbit/s in za nestrukturirane signale (Sprememba 1) (UL L 215, 7.8.1997, str. 41).

4z. 397 D 0521: Odločba Komisije 97/521/ES z dne 9. julija 1997 o skupnem tehničnem predpisu za priključitvene zahteve za vmesnik terminalske opreme za povezavo z digitalnimi zakupljenimi vodi ONP za prenosno hitrost 2048 kbit/s in za strukturirane signale (Sprememba 1) (UL L 215, 7.8.1997, str. 44).

4za. 397 D 0522: Odločba Komisije 97/522/ES z dne 9. julija 1997 o skupnem tehničnem predpisu za priključitvene zahteve za vmesnik terminalske opreme za povezavo z digitalnimi zakupljenimi vodi ONP za prenosno hitrost 64 kbit/s brez omejitev za prenašane signale (Sprememba 1) (UL L 215, 7.8.1997, str. 46)."

Člen 2

Besedilo točke 4c. (Odločba Komisije 94/470/ES) in točka 4h. (Odločba Komisije 94/821/ES) v poglavju XVIII Priloge II k Sporazumu se briše.

Člen 3

Besedila odločb Komisije 97/520/ES in 97/521/ES in 97/522/ES v islandskem in norveškem jeziku, ki so priložena ustrezni jezikovni različici tega sklepa, so verodostojna.

Člen 4

Ta sklep začne veljati 19. decembra 1998 pod pogojem, da so bila Skupnemu odboru EGP predložena vsa uradna obvestila v skladu s členom 103(1) Sporazuma.

Člen 5

Ta sklep se objavi v sklopu EGP in v Dopolnilu EGP Uradnega lista Evropskih skupnosti.

V Bruslju, 18. decembra 1998

Za Skupni odbor EGP

Predsednik

N. v. Liechtenstein

[1] UL L 100, 15.4.1999, str. 50.

[2] UL L 215, 7.8.1997, str. 41.

[3] UL L 215, 7.8.1997, str. 44.

[4] UL L 215, 7.8.1997, str. 46.

--------------------------------------------------